vlyegenderve die tusscen den selven goirde ende der voirs jouffr katlijne
in huen huwelijke vcregen moigen sijn dair inne de voirs daneel
als voer deen helicht gericht soude meynen te wesen dair af de voirs
goird soude moighen meynen die trarie mits inhouden van den testa h
niente zijns voirs wijfs dair mede hem gheoirloift wae metten
selven vercregen goeden zijnen wille te doene en bij anden behoefte
die hij mocht hebben hem hier toe dienen dier de voirs gehuysschen
te bynnen waen Soe sijn die voirs goird op hem selven en daneel
v
met jouffr marien van langhrode zijnen wive est voer hen voer he
en huen erfgenamen des bij middele ende tusschen spreken van huen
vrienden ende maghen mynlijc overcomen indersmanien hier na volgen
Inden yersten dat de voirs goird den voirs daneele van nu voirtame
sal laten volghen ende gebruyken alle die voirs erfgoede ende rinten
die de voirs goird met zijnen yersten wive te huwelike hadde sonder
dat de selve goird oft sijn nacomelinghe enich recht van tochte
oft anders dair inne sale hebben oft behouden te wat plaetsen die
zijn geleg bynnen loeven ende daer buyten welke goede oft rinte
de selve goird lossen sal van allen chijse tot desen daige toe daer
op verschenen hebbende mits dien de vruchten en profite vanden
voerleden jae al stonden die alnoch uut aende laten ombetaelt
Behoudelijc dat jouffrouwe katlijne van nethen none te herckenrode
van dien sal hebben hue tocht ende heffen huen leefdach lanc ende
niet lang inde helicht van twintich lichte guld erfrinte staende
opde stat van thienen Ende dat de voirs goird oec sal behouden
zijn gebruyc inde helicht vander schuen staende achter den spieghel
inde hoolstrate zijn leefdaige lanc overmits den laste vander
helicht vanden repacien die aende geheele schue behoeven sal
moigen van wande ende dake Ende dat nae de doot der voirscr
jouffr katlijnen noven de voirs rinte op thiene ende nae de doot
des voirs goirts de voirs schue geheel den voirs daneele ende
sijnen erfgenamen volghen selen Item ter ande zijden zelen
den voirscr goirde ende sijnen oire volgen en toebehoen alle de
vercreghen erfgoede ende rinten metten vlyegende erve die de vors